Српски језик и књижевност

Наставна област: Фонетика и фонологија.

Наставна јединица: Гласови српског књижевног језика

**Глас** је најмања јединица говора.

Писани знак за глас је **слово**.

У српском језику постоји тридесет гласова и они се деле на **сугласнике (консонанте)** и с**амогласнике (вокале).**

**Самогласници**су звучни и слоготворни гласови. Приликом изговора  самогласника ваздушна струја слободно пролази између говорних органа, гласне жице трепере и ствара се тон, па зато спадају у звучне гласове.  У нелокализоване гласове спадају јер се не може одредити мјесто њиховог настанка у говорном апарату, а слоготворни су јер су носиоци слога у речима.

У српском језику постоји пет самогласника:**А**, **Е**,**И**,**О**,**У**.
Глас Р у неким случајевима може да буде слоготворан и да се понаша као самогласник (вокал).

Сугласници су неслоготворни (осим сугласника р) и локализовани гласови. Сугласници нису носиоци слога, па су зато неслоготворни гласови, а у локализоване гласове спадају јер се увек може одредити место њиховог настанка у усној дупљи.

Приликом изговора сугласника ваздушна струја наилази на препреку или делимично наилази на препреку.

 Када ваздушна струја наилази на препреку чују се шумови и ти сугласници спадају у **шумне** сугласнике. У српском језику постоји седамнаест сугласника.

Сугласници могу бити**звучни** и **безвучни**.

Постоји седам парова звучних и безвучних сугласника, а само три безвучна сугласника немају свог звучног парњака.

Звучни сугласници:       **Б**,**Г**,**Д, Ђ**,**Ж**,**З**,**Џ**, – , – , –

Безвучни сугласници:  **П**,**Т**,**К**,**Ћ**,**Ш**,**С**,**Ч,  Ф**,**Х**,**Ц**.

Безвучни сугласници који немају свог звучног парњака су сугласници Ф, Х, Ц.

(Реченица помоћу које се памте звучни сугласници:

Баба Гордана Дала Ђеду Жарку Закрпљен Џак.)

Када ваздушна струја делемично наилази на препреку чују се тонови праћени шумом и ти сугласници спадају у **сонанте**. Сви сонанти су звучни сугласници и у српском језику их има укупно осам.

Сонанти:  **Ј**, **В**, **Р**,**Л**,**М**,**Н**,**Њ**,**Љ**

(Реченица помоћу које се памте сонанти:
Једном Вера Рече Лази Мали Немој Љутити Њега.)

Према месту настанка сугласници могу бити:

☼  уснени,

☼  зубни,

☼  алвеоларни или надзубни,

☼  предњонепчани,

☼  задњонепчани.

**Уснени** **сугласници**се изговарају уз учешће усана. Деле се на **двоуснене** (у изговору учествују обе усне)  и **уснено-зубне**(у изговору учествују усне и зуби).

Уснени самогласници су: **Б**,**П**,**М**.

уснено-зубни самогласници су: **Ф**, **В**.

**Зубни сугласници** су сугласници при чијем при изговору језик додирује зубе.

У зубне сугласнике спадају сугласници:  **Д**, **Т**, **Ц**, **З**, **С**.

**Алвеоларни**или**надзубни сугласници**су сугласници при чијем изговорујезик додирује алвеоле.

У алвеоларне (надзубне) сугласнике спадају сугласници: **Н**, **Л**, **Р**.

**Предњонепчани сугласници** су сугласници при чијем изговору језик додирује предње непце.

У предњонепчане сугласнике спадају сугласници: **Џ**, **Ч**, **Ж**, **Ш**,**Ђ**, **Ћ**, **Њ**, **Љ**, **Ј**.

**Задњонепчани сугласници** су сугласници при чијем изговору језик додирује задње непце.

У задњонепчане сугласнике спадају сугласници: **К**, **Г**, **Х**.

**Слог**

Скуп гласова  (или само један глас) који изговарамо једним отварањем уста је **слог.**

Слоготворни гласови су самогласници**А, Е, И , О, У** и сугласник **Р**,

Граница слога може бити и иза сугласника и иза самогласника.

*Пример:*

КРВ

Један слог: КРВ

МАРЉИВ

Два слога: МАР - ЉИВ. Граница првог слога је иза сугласника Ј.

МАЧКА

Два слога: МА - ЧКА. Граница првог слога је иза самогласника А.

ВЕРИДБА

Три слога: ВЕ - РИД - БА. Граница првог слога је иза самогласника Е , а другог иза сугласника Д.

ИНВАЛИД

Три слога:  ИН - ВА - ЛИД. Граница првог слога је иза сугласника Н , а другог иза самогласника А.

ВЕЖБЕ:

1. У датим речима све **шумне звучне сугласнике** замени њиховим парњаком да се добије нова реч.

ДЕДА, БИТИ, ТУЂИ, ЗОВА, ГОРА

2. Замени сонанте једним од три безвучна сугласника без парњака како би се добила нова реч:
ВОДА, БОРА, НИТ, ЈЕО, РИКА, ВАЗА

3. Подвуци безвучне уснене сугласнике у речима:
ПРЕБРАНАЦ, ВРТИРЕПКА, ПРОБИРАЧ, ЦРВЕНКАПА, ПРОФИТАБИЛАН

4. Подвуци реч у којој се налазе надзубни, уснени и предњонепчани сугласник:

Најгласнији на весељу били су млађи.